Den mand, Nordjyllands Politi torsdag efterlyste med navn og billede og udpegede som gerningsmand til det bestialske overfald på en 22-årig i Hobro, meldte torsdag aften sig selv. Den efterlyste er en 35-årig fra Hobro, som Nordjyllands Politi kender godt, og som de allerede fra 11. marts da overfaldet skete, kendte identiteten på. Siden da har de dog forgæves ledt efter ham og torsdag valgte de så at gå i offentligheden med mandens navn og billede og det fik ham altså ud af busken. Fredag bliver han fremstillet i grundlovsforhør, sigtet for grov vold. Episoden, som Nordjyllands Politi siger, han er gerningsmand til, udspillede sig 11. marts på Nyvej ved Jernbanegade i Hobro hvor den 35-årige angiveligt slog og sparkede en 22-årig for til sidst at klippe hans venstre tommelfinger af med en grensaks.
Den mand, der torsdag var efterlyst for grov vold, meldte sig selv til politiet torsdag aften.